Κίνυψ

Ο Κίνυψ (γεν. του Κίνυπος), γνωστός και ως Κίνυφος (), είναι ποταμάκι (ουάντι) στην Τριπολίτιδα, στην τοποθεσία μιας ομώνυμης ελληνικής αποικίας ιδρυμένη από τον Σπαρτιάτη Δωριέα, η οποία όμως απέτυχε να κατοικηθεί για καιρό λόγω συγκρούσεων με τους Καρχηδονίους και την τοπική φυλή των Μακών.

Οι πηγές του ποταμού βρίσκονται στο Ουάντι Ταργαλάτ μήκους 80 χιλιομέτρων, αλλά είναι όλες στο παράκτιο άκρο του ποταμού σε ένα τμήμα του που ονομάζεται Ουάντι Καάμ, ενώ ο Ηρόδοτος είχε λανθασμένα ισχυριστεί ότι η πηγές βρίσκονταν κοντά στον Λόφο των Χάριτων, 260 χλμ προς το εσωτερικό.

Ιστορία
Οι Έλληνες υπό τον Δωριέα της Σπάρτης, ο οποίος λέγεται ότι ήταν θυμωμένος διότι ο Κλεομένης επιλέχθηκε για βασιλιάς της Σπάρτης πριν από αυτόν, εγκατέλειψε την Πελοπόννησο μαζί με άλλους Σπαρτιάτες για να ιδρύσει τη δική του αποικία με καθοδηγητές από τη Θήρα γύρω στο 515/514 π.Χ. Ίδρυσε την αποικία του στις εκβολές του Κίνυπος. Ο Ηρόδοτος αποκάλεσε τον ποταμό Κίνυπα, όπου ιδρύθηκε η αποικία ως «ο κάλλιστος χώρος των Λιβύων».Ηρόδοτος, Ιστορίαι, 5.42 Μετά από περίπου τρία χρόνια εκδιώχθηκαν από τους Καρχηδόνιους σε συμμαχία με την τοπική φυλή, τους Μάκες. Η ελληνική αποικία ήταν κοντά στη φοινικική αποικία Λέπτις Μεγάλη και πιθανότατα θεωρούνταν απειλή.Cinyps (Wadi Qaam) Η τοπική λιβυκή φυλή των Μακών που ζούσε στην περιοχή χρησιμοποιήθηκαν ως μισθοφόροι από τους Καρχηδόνιους.

Μυθολογία
Στην ελληνική μυθολογία, ένας από τους μαχητές στον Τρωικό Πόλεμο, ο Γουνεύς, πήγε στην Λιβύη μετά τον πόλεμο, όπου εγκαταστάθηκε κοντά στον ποταμό Κίνυπα, αν και άλλοι μύθοι αναφέρουν ότι ο Γουνεύς πνίγηκε στη θάλασσα.Βιβλιοθήκη Απολλοδώρου, Επιτομή του Βιβλίου 4, 3.11ff.; 6.15. Τζέτζης για Λυκόφρονα, 899

Αρχαιολογία
Οι αρχαιολόγοι ανακάλυψαν μια ελληνική νεκρόπολη στον Κίνυπα που χρονολογείται στον 3ο αιώνα π.Χ., αποτελείται από μια σειρά από πέτρινες κιβωτιόσχημες τεφροδόχους με καπάκια σε σχήμα κεκλιμένης στέγης και περιέχουν στάχτες και οστά, καθώς και διάφορα πήλινα αντικείμενα.

Παραπομπές

Κατηγορία:Γεωγραφία της Λιβύης